خواجہ محمد فیض اللہ تیراہی

خواجہ محمد فیض اللہ تیراہی آپ فاروقی النسل ہیں خواجہ نور محمد چوراہی کے والد ہیں

نام ولقب 
ان کا نام خواجہ محمد فیض اللہ۔

لقب 
شیخ العارفین۔ علاقہ تیراہ کی نسبت سے’’تیراہی‘‘ کہلاتے ہیں۔

سلسلہ نسب 
آپ کا شجرۂ نسب 34 واسطوں سے خلیفہ دوم امیر المؤمنین سیّدنا عمر فاروق اعظم سے ملتا ہے۔
خواجہ محمد فیض اللہ بن خان محمد بن علی محمد بن شیخ سلیمان بن سلطان شیخ الاسلام بن عبدالرسول بن عبدالحئی بن شیخ محمد بن شیخ حبیب اللہ بن شیخ امام رفیع الدین بن شیخ نصیر الدین بن شیخ سلیمان بن شیخ یوسف بن شیخ اسحاق بن شیخ عبداللہ بن شیخ شعیب بن شیخ احمد بن شیخ یوسف بن شیخ شہاب الدین علی الملقب بہ فرخ شاہ کابلی بن شیخ نصیر الدین بن شیخ محمود بن شیخ سلیمان بن شیخ مسعود بن شیخ عبداللہ (الواعظ الاصغر) بن شیخ عبداللہ (الواعظ الاکبر) بن شیخ ابوالفتح بن شیخ اسحاق بن شیخ ابراہیم بن شیخ ناصر بن شیخ عبداللہ بن عمر بن حفص بن عاصم بن عبداللہ بن سیّدنا عمر فاروق اعظم

تاریخِ ولادت 
آپ کی ولادت 1143ھ مطابق 1730ء کو تیزئی شریف نزد وادیِ تیراہ(اس وادی کا اکثر کا حصہ پاکستان کے قبائلی علاقوں پر مشتمل ہے، اور کچھ حصہ افغانستان کے صوبہ ننگر ہار میں ہے) میں ہوئی۔

تحصیلِ علم 
آپ کا خاندان ایک علمی و روحانی خاندان تھا۔ درس و تدریس وعظ و نصیحت ان کا آبائی سلسلہ تھا۔ آپ کے والد قاضی خان محمد موضع شادی خیل نزد شہر کوہاٹ (سرحد) میں درس دیا کرتے تھے اور فتویٰ نویسی میں مہارتِ تامہ رکھتے تھے۔ فنِ تحریر میں اُن کا کوئی ثانی نہ تھا۔ عالم اجل اور فاضلِ بے بدل تھے۔ حلقہ درس و تدریس اتنا وسیع تھا کہ دُور دُور سے لوگ آکر استفادہ کرتے تھے۔ آپ نے بھی علومِ متداولہ کی تعلیم والد ماجد سے حاصل کرکے اکیس سال کی عمر میں فراغت حاصل کرلی۔

بیعت وخلافت 
شاہ جمال اللہ کے حکم سے شاہ محمد عیسیٰ سے بیعت و خلافت حاصل تھی

وفات 
آپ کی وفات 8/ ربیع الاول 1245ھ مطابق ِستمبر/ 1829ء کو تیزئی شریف وادیِ تیراہ افغانستان میں ہوئی اور وہیں مدفون ہیں۔

اولاد 
آپ کے پانچ فرزند تھے
 خواجہ نور محمد تیراہی
 خواجہ گل محمد
 جان محمد
 صالح محمد
 محمد نور

حوالہ جات 

1730ء کی پیدائشیں
1829ء کی وفیات